भोपाल: प्रधानमंत्री नरेंद्र मोदी ने यहां मंगलवार को कहा कि लोकसभा में कांग्रेस सदस्यों की संख्या में आई गिरावट पर चुटकी लेते हुए कहा कि '440 से 44 सीटों पर आ गए, मगर उनका अहंकार अभी भी नहीं गया।' साथ ही उन्होंने देश की सेवा करने का एक और मौका मांगा। जम्बूरी मैदान में आयोजित कार्यकर्ता महाकुंभ में मोदी ने जातिवादी राजनीति पर हमला करते हुए कहा, 'वोट बैंक की राजनीति ने देश को दीमक की तरह तबाह किया है, आजादी के 70 साल बाद भी देश में जो बर्बादी आई है, वह वोट बैंक की राजनीति का ही नतीजा है। कई दल समूहों को बांटकर सत्ता पाने का खेल खेलते थे। वे सबका कल्याण नहीं चाहते थे, बल्कि सिर्फ कुर्सी का रास्ता बनाते थे। ऐसे लोगों ने देश को छोटे-छोटे टुकड़ों में बांटा है और सामाजिक ताने- बाने को तहस-नहस कर दिया है।